b'\n_START_ARTICLE_\nUnleashed\n_START_SECTION_\nHistoria\n_START_PARAGRAPH_\nUnleashed teki vuonna 1989 demolevyt Revenge ja Utter Dark, jotka johtivat levysopimukseen saksalaisen Century Media Recordsin kanssa. Ensimm\xc3\xa4isen levyns\xc3\xa4 Where No Life Dwells yhtye julkaisi vuonna 1991 ja kiersi sen j\xc3\xa4lkeen Euroopassa ja Yhdysvalloissa Morbid Angelin l\xc3\xa4mmittelij\xc3\xa4n\xc3\xa4._NEWLINE_Yhtyeen toinen levy Shadows in the Deep ilmestyi vuonna 1992. Levyll\xc3\xa4 on coverversio Venomin kappaleesta \xe2\x80\x9dCountess Bathory\xe2\x80\x9d. Unleshed jatkoi keikkailua, kunnes oli kolmannen levyn aika vuonna 1993. Across the Open Sea keskittyi aiheissaan viikinkiaikaan, mutta levyll\xc3\xa4 on my\xc3\xb6s versio Judas Priestin klassikosta \xe2\x80\x9dBreaking the Law\xe2\x80\x9d. Nelj\xc3\xa4s levy Victory julkaistiin vuonna 1995. Victory j\xc3\xa4i yhtyeen kitaristin Fredrik Lindgrenin viimeiseksi Unleashed-levyksi, sill\xc3\xa4 h\xc3\xa4n oli samaan aikaan punkyhtyeess\xc3\xa4 nimelt\xc3\xa4 Loud Pipe ja jatkoi soittamista siin\xc3\xa4. Lindgrenin tilalle tuli Frederik Folkare, joka hoiti kitaristin teht\xc3\xa4vi\xc3\xa4 vuonna 1997 ilmestyneelt\xc3\xa4 Warrior-levylt\xc3\xa4 l\xc3\xa4htien._NEWLINE_Warrior-levyn j\xc3\xa4lkeen yhtye piti taukoa keskittyen muun muassa musiikkialan ulkopuoliseen el\xc3\xa4m\xc3\xa4\xc3\xa4n. Tuona aikana Hedlund soitteli sivuprojekteissaan, mutta my\xc3\xb6s opiskeli talousalaa. _NEWLINE_Uutta tuotantoa Unleashed julkaisi vasta vuonna 2002, jolloin ilmestyi yhtyeen kuudes studiolevy Hell\xe2\x80\x99s Unleashed . Alun perin levyll\xc3\xa4 piti olla mukana \xe2\x80\x9dDeath Metal\xe2\x80\x9d -niminen kappale, uudelleen sanoitettu versio Venomin kappaleesta \xe2\x80\x9dBlack Metal\xe2\x80\x9d. Sille ei kuitenkaan ehditty saada ajoissa julkaisulupaa, joten se l\xc3\xb6ytyy ainoastaan levyn promoversiolta._NEWLINE_Samana vuonna 2002 Johnny Hedlund joutui puolustautumaan natsismi-v\xc3\xa4itteit\xc3\xa4 vastaan. Mist\xc3\xa4 k\xc3\xa4sitys Unleashedin tai Johnny Hedlundin natsisympatioista alun perin olikin per\xc3\xa4isin, ne toi esiin Foo Fightersin Dave Grohl. Grohl olisi halunnut Probot-projektinsa levylle yhdeksi laulajista Johnny Hedlundin, mutta h\xc3\xa4nen tuottajansa Matt Sweeney oletti silloin Hedlundin sympatisoivan natseja. Hedlund kielsi mink\xc3\xa4\xc3\xa4nlaisten natsiyhteyksien olemassaolon sanoen, ett\xc3\xa4 \xe2\x80\x9dUnleashed ylist\xc3\xa4\xc3\xa4 luontoa, petoa ja ihmist\xc3\xa4. Ihmist\xc3\xa4... riippumatta taustasta, synnyinpaikasta tai ihonv\xc3\xa4rist\xc3\xa4\xe2\x80\x9d. Hedlund piti natsismi-puheita naurettavina ja viikinkien mytologian ja Hitlerin sekoittamista oppimattomuutena. H\xc3\xa4n my\xc3\xb6s kommentoi, ettei olisi ollut pahitteeksi kysy\xc3\xa4 h\xc3\xa4nelt\xc3\xa4 itselt\xc3\xa4\xc3\xa4n ensin miten asiat ovat._NEWLINE_Unleashedin seitsem\xc3\xa4s levy, Sworn Allegiance, julkaistiin vuonna 2004. Levylt\xc3\xa4 l\xc3\xb6ytyy tuttua kuvastoa viikinkilaivoista Miklag\xc3\xa5rdiin. Kahdeksas studiolevy Midvinterblot n\xc3\xa4ki p\xc3\xa4iv\xc3\xa4nvalon vuonna 2006. T\xc3\xa4lt\xc3\xa4 levylt\xc3\xa4 l\xc3\xb6ytyy J. R. R. Tolkienin Taru sormusten herrasta -romaanin innoittama kappale \xe2\x80\x9dWe Must Join With Him\xe2\x80\x9d.  Hammer Battalion -levy ilmestyi vuonna 2008. Levy jatkaa Midvinterblotin linjoilla, ollen yht\xc3\xa4 aikaa melodista ja aggressiivista death metallia, viikinkiaiheita unohtamatta.'